เกรียวกราว
โดย...ทีมข่าวการเงินโพสต์ทูเดย์
6 มิ.ย. 2559

โดย...ทีมข่าวการเงินโพสต์ทูเดย์
นับตั้งแต่รับหน้าที่นำทัพทีมสื่อสารองค์กรแบงก์สีเหลือง พูนสิทธิ์ ว่องธวัชชัย ผู้ช่วยกรรมการผู้จัดการใหญ่ ผู้บริหารสายงานสื่อสารองค์กร ธนาคารกรุงศรีอยุธยา ก็งานชุกเป็นพิเศษ เพราะดูแลงานหลายด้านจัด
งานที่ดูไล่มาตั้งแต่ ประชาสัมพันธ์ นักลงทุนสัมพันธ์ กิจกรรมเพื่อสังคม และสื่อสารภายใน และยังรั้งตำแหน่งนายกสโมสรพนักงานธนาคารกรุงศรีอยุธยาอีกด้วย เรียกว่าต้องคุยกับคนนอก-คนในแบงก์ ไม่ได้หยุดหย่อน 
ล่าสุดได้รับคำเชิญไปร่วมงานสัมมนาระดับเวิลด์คลาสด้านธรรมาภิบาล ในงาน The Global Corporate Governance &amp; Transparency Summit 2016 ที่บาหลี ประเทศอินโดนีเซีย พูนสิทธิ์ก็เป็นตัวแทนแบงก์กรุงศรี ไปแชร์ประสบการณ์ให้ผู้เข้าร่วมสัมมนาซึ่งมาจากองค์กรชั้นนำทั่วโลก โดยนำแนวคิด “Think Right Do Right” ไปเสนอ
ไม่รู้ว่าเพราะหล่อ หรือพรีเซนต์ดี หรือทั้งสองอย่าง จึงได้รับเสียงปรบมืออย่างเกรียวกราว คริ คริ